Document ID: 32010R0379

REGULAMENTUL (UE) NR. 379/2010 AL COMISIEI
din 4 mai 2010
de modificare a anexelor I, II și III la Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), în special articolul 19,
întrucât:
(1)
Regimul comun aplicabil importurilor anumitor produse textile din țări terțe trebuie actualizat pentru a lua în considerare o serie de evoluții recente.
(2)
Acordul bilateral dintre Comunitatea Europeană și Republica Uzbekistan privind comerțul cu produse textile a expirat la 31 decembrie 2004. Pentru a include sectorul textilelor și al articolelor de îmbrăcăminte în domeniul de aplicare al Acordului de parteneriat și cooperare, sistemul de monitorizare în vigoare trebuie abrogat.
(3)
Prin urmare, Regulamentul (CEE) nr. 3030/93 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului pentru textile instituit prin articolul 17 din Regulamentul (CEE) nr. 3030/93,
ADOPTĂ PREZENTUL REGULAMENT:
Articolul 1
Anexele I, II și III la Regulamentul (CEE) nr. 3030/93 se modifică în conformitate cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 5 mai 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 mai 2010.

Labels: 1
3
5